Cuiills Tannerum vel Dahi - Armu (i. e. Mus longus). 

 Georgianis Karkumi (ubi tamen animal deesse Guldenst.) 



Visu elegantissimum , sed odore foedum hoc animalculum vide- 

 tur per Europam non modo, sed per omnem Asiam, ab arctoo inde 

 Oceano usque ad Indos, speciem propagasse. Ipsum enim Sebae 

 specimen, ex India adlatum, vidi quondam Amstelaedami in Museo 

 amici mercatoris C. P. Meyer et non potui non pro varietate Er- 

 minei agnoscere ("■'). Non solum autem in Camtschatcam processit 

 haec species, sed etiam in Americam transfretavit , pellesque ejus 

 mihi ex insula Kadiak vicina Promontorio Americae Alaeska, immo 

 ex ipsa America adlatae sunt, licet in Aleuticis et Vulpinis insuhs 

 propioribus desit, ut per Beringii fretum in Americam transiisse in 

 propatulo sit. Earum inter Americes animalia quoque meminit 

 Charlevoix hisb. de la nouv. France vol. III. p, iS/f. Statura ibi 

 paulo minore sunt. Sic et in Dauuriae densissimis sylvis occurrunt 

 spithamam vix excedentes. Contra in campis Rossiae et 5ibiriae 

 citerioris, ad Obum usque, majusculae, septem vel octo unciarum 

 pondere , Sinensium mercatoribus praesertim acceptae , et ad Kovyma 

 fl. maximae generantur, ut et quae per Tschuktschicam gentem ex- 

 aquilonari parte Americae adferuntur. Variat etiam aestivo colore; 

 in australioribus et temperatis e furvo magis rufescentes, in boreali- 



(*) Specimen illud cum Ermineo tunc contuli, el formae nullam omnino 

 diversitatem deprehendi. Colore dilute rufo , paulo ab aestivis europaeis 

 diverso erat , subtus album , ut et pedes interius et digitorum apices. 

 Arciis obsoletus albus inter oculos transversus. Caudae apex e ferrugi- 

 neo - ater. Majores nostrates aequabat. Valentyn 1. c. prodidit in mon- 

 tibus insularum Java et Borneo vulgarem esse; cicurari ad capiendos 

 glires et pugnaturam cum serpentibus corpus inflare. Forsan Viverram 

 Mungo voluit. 



